
Gazdaságosság és költséghatékonyság a diagnosztikában

Kulcsszavak: képalkotó diagnosztika; rentabilitás; megtérülési idő; innováció; szabad kapacitás
Célkitűzés: A diagnosztikai eszközök fejlődése ugrásszerűen megnőtt az utóbbi időszakban, viszont ezen új technológiák megjelenése a magyar egészségügyben lassú ütemben zajlik. A célkitűzésem az volt, hogy megvizsgáljam egyes diagnosztika ellátások (CT, PET/CT, MR) költségigényét, illetve hogy megállapítsam, hogy az ilyen jellegű diagnosztikai beruházások értéke átlagosan mennyi idő alatt térül meg és válik rentábilissá, valamint mitől függ a megtérülési idő. Ezen kívül további célom volt annak meghatározása, hogy hogyan oszlik meg a szolgáltatók köre (állami-magán) ezen a területen és ezek milyen arányú finanszírozásban részesülnek.
Adatok és módszerek: A vizsgálatot dokumentumelemzéssel hajtottam végre 2013. decembertől 2014. áprilisig. Figyelemmel követtem az OEP statisztikai adatait. Számba vettem mind az OECD Health Data, mind a WHO, mind a diagnosztikai központok által publikussá tett és erre vonatkozó dokumentumait, számadatait. Az adatokból bekerülési értéket, megtérülési rátát, korrelációt, relatív megoszlást, 1 főre jutó vizsgálati finanszírozást számoltam illetve a regionális adatokat összehasonlítottam. A feldolgozást SPSS 21.0 matematikai és statisztikai programcsomag segítségével végeztem.
Eredmények: Megállapítottam, hogy melyik technológia milyen mértékben van jelen a hazai illetve egyes OECD országokban. Megvizsgáltam, hogy milyen állami finanszírozás mellett működnek a képalkotó diagnosztikai vizsgálatok közül a CT és PET/CT vizsgálatok. Megfogalmaztam válaszokat a következő kérdésekre: mennyire fenntarthatóak és hatékonyak ezek az eljárások, illetve, hogy milyen megtérüléssel rendelkeznek. Ezen kívül javaslatokat tettem a jelenlegi szabályozás egységesítésére vonatkozóan valamint a hatékonyság növelését szorgalmazó kérdésekkel kapcsolatban. A képalkotó diagnosztika a tévhitekkel ellentétben nem drága, a beruházás kiváltható megfelelő pénzügyi konstrukcióval. A hatékonyság: alacsonyabb fajlagos költséggel szélesebb elérhetőség biztosítha.



